open-index/open-wikipedia-markdown huggingface dataset:
போர்னாசைட்டு

**போர்னாசைட்டு** (*Fornacite*) என்பது Pb2Cu(CrO4)(AsO4)(OH) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பாசுபேட்டு கனிமமான வாக்வெலினைட்டுடன் ஒரு தொடரை உருவாக்குகிறது. ஒற்றைச்சரிவச்சு - பட்டகத்தன்மை படிக அமைப்பில் பச்சை நிறத்தில் இருந்து மஞ்சள் நிறமாகவும், ஒளி ஊடுருவக்கூடியதாகவும் காணப்படுகிறது. 2.3 என்ற மோவின் கடினத்தன்மையும் 6.27 ஒப்படர்த்தி மதிப்பையும் கொண்டுள்ளது.

பன்னாட்டு கனிமவியல் சங்கம் போர்னாசைட்டு கனிமத்தை For என்ற குறியீட்டால் அடையாளப்படுத்துகிறது.

போர்னாசைட்டு கனிமம் முதன்முதலில் 1915 ஆம் ஆண்டில் கண்டுபிடிக்கப்பட்டு விவரிக்கப்பட்டது. ம் பிரெஞ்சு காங்கோவின் ஆளுநரான லூசியன் லூயிசு போர்னியூவின் (1867–1930) நினைவாகப் போர்னாசைட்டு  எனப் பெயரிடப்பட்டது. காங்கோ குடியரசின் ரெனெவில்லில் இக்கனிமம் அதிகமாக உள்ளது.

தாது படிவுகளின் ஆக்சிசனேற்ற மண்டலத்தில் போர்னாசைட்டு கனிமம் தோன்றுகிறது.  டையோப்டேசு, வுல்ஃபனைட்டு, எமியீட்ரைட்டு, போனிக்கோகுரோயிட்டு, தஃப்டைட்டு, மிமெடைட்டு, சட்டுக்கைட்டு, கிரிசோகோலா, எமிமார்பைட்டு, வில்லெமைட்டு மற்றும் புளோரைட்டு ஆகிய கனிமங்களுடன்  தொடர்பு கொண்டு காணப்படுகிறது.

## மேற்கோள்கள்

பகுப்பு:ஈயக் கனிமங்கள்
பகுப்பு:தாமிரம்(II) கனிமங்கள்
பகுப்பு:குரோமேட்டு கனிமங்கள்
பகுப்பு:ஆர்சனேட்டு கனிமங்கள்
பகுப்பு:ஒற்றைச்சரிவச்சுக் கனிமங்கள்
சகாரா சட்டமன்றத் தொகுதி

**சகாரா சட்டமன்றத் தொகுதி** *(Sahara Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பில்வாரா மாவட்டத்தில் அமைந்துள்ளது. சகாரா, பில்வாரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
புகோவ்சுகியைட்டு

**புகோவ்சுகியைட்டு** (*Bukovskyite*) என்பது Fe2(AsO4)(SO4)(OH)·7H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். சிறுநீரக வடிவ மேற்பரப்புடன் கூடிய முடிச்சுகளுடன் உருவாகிறது. நுண்ணோக்கியில், இந்த முடிச்சுகள் சிப்சம் போன்ற சிறிய ஊசிகளின் தொகுப்பாகத் தோன்றும். சிலவற்றை சாதாரணக் கண்ணால் காணலாம். 

பன்னாட்டு கனிமவியல் சங்கம் புகோவ்சுகியைட்டு கனிமத்தை Buk என்ற குறியீட்டால் அடையாளப்படுத்துகிறது.

செக் குடியரசின் போகேமியாவில் உள்ள குட்னா ஓராவின் வடக்கே உள்ள காங்கு மற்றும் அருகிலுள்ள பிற பழைய படிவுகளில் சல்பேட்டு தாதுக்கள் வெட்டப்பட்ட இடைக்கால குழி குவியல்களிலிருந்து புகோவ்சுகியைட்டு கனிமம் முதன்முதலில் கண்டுபிடிக்கப்பட்டு விவரிக்கப்பட்டது. சமீபத்தில் வரையறுக்கப்பட்டு அங்கீகரிக்கப்பட்ட இக்கனிமம் 1969 ஆம் ஆண்டு பன்னாட்டு கனிமவியல் சங்கத்தால் அங்கீகரிக்கப்பட்டது.

குட்னா ஓராவில் வசிப்பவர்களால் புகோவ்சுகியைட்டு கனிமம் நீண்ட காலத்திற்கு முன்பு அதிகமாக வளர்ந்த குழி குவியல்களிலிருந்து சேகரிக்கப்பட்டது. இது வயல் எலிகள் மற்றும் பிற வயல் பூச்சிகளை கொல்ல நச்சாகப் பயன்படுத்தப்பட்டது. குட்னா ஓராவின் களிமண் என்றும் அழைக்கப்படும் இந்த நச்சு களிமண் பரவலாக அறியப்பட்டிருந்தது. மேலும் இது ஆர்சனிக் மூவாக்சைடு சேர்மம் என்று  கருதப்பட்டது. 1901 ஆம் ஆண்டில், பழைய குழி குவியல்களின் கனிமங்களை ஆய்வு செய்த செக் குடியரைச் சேர்ந்த வேதியியலாளர் அண்டோனின் புகோவ்சுகி (1865–1950), இது ஒரு ஆர்சனேட்டு என்பதை நிரூபித்தார்.

## மேற்கோள்கள்

* Mineralienatlas
* Mindat with location data
* Webmineral

பகுப்பு:இரும்பு(III) கனிமங்கள்
பகுப்பு:ஆர்சனேட்டு கனிமங்கள்
பகுப்பு:சல்பேட்டுக் கனிமங்கள்
பகுப்பு:முச்சரிவச்சுக் கனிமங்கள்
இலாது லால் பித்லியா

**இலாது லால் பித்லியா** *(Ladu Lal Pitliya)* ஒரு இந்திய அரசியல்வாதியும் பாரதிய ஜனதா கட்சி உறுப்பினரும் ஆவார். பில்வாரா மக்களவைத் தொகுதியில் உள்ள சகாரா சட்டமன்றத் தொகுதி தொகுதியில் இருந்து 16 வது இராசத்தான் சட்டமன்ற உறுப்பினராக உள்ளார்.

## அரசியல் வாழ்க்கை
2023 இராசத்தான் சட்டமன்றத் தேர்தலைத் தொடர்ந்து, சகாரா சட்டமன்றத் தொகுதியிலிருந்து  சட்டமன்ற உறுப்பினராக தேர்ந்தெடுக்கப்பட்டார், இந்திய தேசிய காங்கிரசு வேட்பாளரான இராஜேந்திர திரிவேதியை 62,519 வாக்குகள் வித்தியாசத்தில் தோற்கடித்தார்.

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தானைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
இலட்சுமிநாராயண் நாயக்கு

**இலட்சுமிநாராயண் நாயக்கு** (*Laxminarayan Nayak*) இந்தியாவின் மத்தியப் பிரதேச மாநிலத்தைச் சேர்ந்த ஓர் அரசியல்வாதியாவார். 1918 ஆம் ஆண்டில் இவர் பிறந்தார். இந்திய நாடாளுமன்ற உறுப்பினராகவும் மத்தியப் பிரதேச சட்டமன்ற உறுப்பினராகவும் இருந்துள்ளார்.  

## வாழ்க்கை வரலாறு
இலட்சுமிநாராயண் நாயக்கு 1918 ஆம் ஆண்டு திக்மாகரில் உள்ள நிம்செளனியில் பிறந்தார். இந்தியாவின்  விடுதலைப் போராட்டத்தில் பங்கு பெற்று பல முறை சிறைச் சென்றுள்ளார்.  நாயக் 1957 ஆம் ஆண்டு மத்தியப்பிரதேசத்தின் நிவாரி சட்டமன்ற தொகுதியின் வேட்பாளராக பிரசா சமதர்மக் கட்சியின் சார்பில் போட்டியிட்டு வெற்றிபெற்றார். 1972 ஆம் ஆண்டு சம்யுக்த சமதர்மக் கட்சியின் வேட்பாளராக, போட்டியிட்டு மீண்டும் இத் தொகுதியில் வெற்றிபெற்றார்.  1977 ஆம் ஆண்டு சனதா கட்சி வேட்பாளராக கசராகோ தொகுதியில் போட்டியிட்டு வெற்றி பெற்றதால் மக்களவை உறுப்பினராக தேர்ந்தெடுக்கப்பட்டார். நாயக் 30-11-2019 அன்று நிவாரியில் தனது 101 ஆவது வயதில் காலமானார்.

## மேற்கோள்கள்

பகுப்பு:1918 பிறப்புகள்
பகுப்பு:2019 இறப்புகள்
பகுப்பு:ஜனதா கட்சி அரசியல்வாதிகள்
பகுப்பு:நூறு வயது இந்திய ஆண்கள்
பகுப்பு:6வது மக்களவை உறுப்பினர்கள்
கண் இமைப் பேன்கள்

**கண் இமைப் பேன்கள்**, இதனை தோல் அல்லது கண் மருத்துவத்தில் *ஃபிதிரியாசிஸ் பால்பெப்ரரம்* (Phthiriasis palpebrarum) என்பர்.  கண் இமைகளின் வேர்களில் பேன்கள் மற்றும் அதன் முட்டைகளான ஈர்கள் குடிகொண்டு, கண் இமைகளின் வேர்ப்பகுதியில் பாயும் இரத்தத்தை உறிஞ்சி குடித்து வாழ்கிறது. இதனால் பாதிக்கப்பட்டவர்களுக்கு கண் இமைகள் அரிப்பு, கண் இமைகள் சிவத்தல், தூக்கமின்மை ஆகிய பாதிப்புகள் ஏற்படும். இது பொதுவான கண் தொற்று போல் இல்லை என்பதால் அதைக் கண்டறிவது கடினமாக இருக்கலாம். கண் இமைப் பேன்களை சாதாரண கண்களால் கண்டறிய முடியாது. கண் மருத்துவர்கள் பயன்படுத்தும் நுண்நோக்கியால் மட்டுமே கண்டறிய முடியும் 

## அறிகுறிகள்
கண் இமைகளின் வேர்களில் பேன்கள் மற்றும் ஈர்கள் (முட்டைகள்) இருப்பதற்கான அறிகுறிகள்
:
# கண் இமைகளில் தொடர்ந்து அரிப்பு ஏற்படுதல்
# கண் வலி
# தூக்கமின்மை
#கண் இமைகள் சிவந்து காணப்படுதல்.
#கண் எரிச்சல் அல்லது மங்கலான உணர்வு
# கண் இமைகள் உதிர்தல்   (Madarosis ).

## மருத்துவம்
கண் அல்லது தோல் மருத்துவர்கள் கண்ணிமைகளில் உள்ள பேன்கள் மற்றும் ஈர்களை ஒவ்வொன்றாக நீக்குவதன் மூலம் இந்நோயை குணப்படுத்த முடியும்.
## மேற்கோள்கள்

பகுப்பு:கண் மருத்துவம்
பகுப்பு:தோல் மருத்துவம்
இராம வர்ம கொச்சனியன் தம்புரான்

**இராம வர்ம கொச்சனியன் தம்புரான்** (*Rama Varma Kochaniyan Thampuran*) என்பவர் இந்திய அரசகுடும்பத்தைச் சேர்ந்தவராவார். 1912 ஆம் ஆண்டு சூன் மாதம் 2 ஆம் தேதியன்று இவர் பிறந்தார். வலிய தம்புரான் அல்லது கொச்சி அரச குடும்பத்தின் மூத்த ஆண் உறுப்பினர் என்று அறியப்படுகிறார். துடுப்பாட்டம் மற்றும் டென்னிசு விளையாட்டு வீரராக இருந்தார். இவரின் மனைவி சாரதா மணி, ஐந்தாம் ரவி வர்மாவின் பேத்தி ஆவார். அனைத்து அரச குடும்பத்திலும் மிக நீண்ட காலம் வாழ்ந்த உறுப்பினர்களில் ஒருவர் என்ற சிறப்புக்கு உரிய்வராக உள்ளார்.

## வாழ்க்கைக் குறிப்பு
இராம வர்ம கொச்சனியன் தம்புரான் எர்ணாகுளம் மகாராசா கல்லூரியில் இடைநிலைப் படிப்பை படித்து முடித்தார். கல்கத்தா பல்கலைக்கழகத்தில் வணிகத்தில் பட்டம் பெற்றார்.

அரசுப் பணியை ஏற்றுக்கொண்டு, குடிமைப் பொருள் வழங்கல் துறை மற்றும் சாலைப் போக்குவரத்துக் கழகம் உட்பட பல்வேறு துறைகளில் பணியாற்றினார்.

2014 ஆம் ஆண்டு பிப்ரவரி மாதம் 5 ஆம் தேதியன்று இறந்தார்.

## மேற்கோள்கள்

* 
* 
* 

பகுப்பு:1912 பிறப்புகள்
பகுப்பு:2014 இறப்புகள்
பகுப்பு:நூறு வயது இந்திய ஆண்கள்
பகுப்பு:இந்தியத் துடுப்பாட்டக்காரர்கள்
கிராஸ்னதார்

**கிராஸ்னதார்** () என்பது தெற்கு உருசியாவின் மிகப்பெரிய நகரமாகும். இது கிராஸ்னதார் பிரதேசம்இன் நிர்வாக மையம் ஆகும். இது குபன் ஆற்றின் வலது கரையில் அமைந்துள்ளது. ரஷ்யாவின் தலைநகரான மாஸ்கோவிற்கு தெற்கே சுமார் 1300 கி.மீ தொலைவில் உள்ளது. கருங்கடல் இங்கிருந்து மேற்கே சுமார் 120 கி.மீ தொலைவில் உள்ளது. இது தெற்கு ரஷ்யாவின் கலாச்சார மையங்களில் ஒன்றாகக் கருதப்படுகிறது.

## வரலாறு
இந்த நகரம் 1793 ஆம் ஆண்டில் கருங்கடல் கோசாக்குகளால் ரஷ்யாவின் தெற்கு எல்லையைக் காப்பதற்காக ஒரு கோட்டையாக நிறுவப்பட்டது. ஆரம்பத்தில் இதற்கு **எக்கத்தரீனோடார்** () என்று பெயரிடப்பட்டது, பின்னர் 1920 இல் கிராஸ்னதார் என மறுபெயரிடப்பட்டது.

## பொருளாதாரம்
கிராஸ்னதார் தெற்கு ரஷ்யாவின் ஒரு முக்கிய பொருளாதார மையமாகும். இப்பகுதியின் விவசாய விளைபொருட்களை பதப்படுத்துதல், இயந்திரங்கள் தயாரித்தல், பெட்ரோலியம் சுத்திகரிப்பு மற்றும் ஜவுளித் தொழில்கள் முக்கியத்துவம் வாய்ந்தவை.

## புகைப்பட தொகுப்பு

Krasnodar, Russia, near natural colors, Sentinel-2 satellite image 2018-SEP-18.jpg
Триумфальная арка и памятник Святой Екатерине (1).jpg
Медакадемия Краснодар Russia.JPG
View of Krasnodar taken from Kozhevennaya street, 24 2020-04-18-5.jpg
Здание гостиницы централь 03.JPG
Karasunskiy okrug, Krasnodar, Krasnodarskiy kray, Russia - panoramio (27).jpg
2022. Краснодар DSC 9475.jpg
Екатерина Великая. Монумент.JPG


## மேற்கோள்கள்

## வெளி இணைப்புகள்

* 
* 

பகுப்பு:உருசிய நகரங்கள்
வி. த. கலைச்செல்வன்

**வி. த. கலைச்செல்வன்** (*V. T. Kalaiselvan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். கலைச்செல்வன் கடலூர் மாவட்டம் விருத்தாச்சலம் நகரைச் சேர்ந்தவர். கலைச்செல்வன் விருத்தாசலம் திரு கொளஞ்சியப்பர் அரசுக் கல்லூரியில் இளநிலை அறிவியல் கல்வியினை முடித்துள்ளார். இவர் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 2016ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் விருத்தாச்சலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2016

## மேற்கோள்கள்

பகுப்பு:1966 பிறப்புகள்
பகுப்பு: அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
திரனோட்டம்

***திரனோட்டம்*** (Thiranottam) என்பது 1978 ஆம் ஆண்டு வெளியான இந்திய மலையாள மொழி நாடகத் திரைப்படமாகும். இத்திரைப்படத்தின் திரைக்கதையை குமார் மற்றும் பச்சல்லூர் சசி ஆகியோரால் எழுத, வி. அசோக் குமார் இயக்கியிருந்தார். இத்திரைப்படத்தில் மோகன்லால், சி. சந்திரமோகன், ரவிக்குமார், மணியன் பிள்ளை ராஜு, ரேணு சந்திரா ஆகியோர் தங்கள் இத்திரைப்படத்தில் அறிமுக வேடங்களில் நடித்துள்ளனர். இப்படத்தில் மனநலம் குன்றிய ஊழியரான குட்டப்பனாக மோகன்லால் நடித்தார்.

இததிரைப்படம் 1978 இல் முடிக்கப்பட்டு தணிக்கை செய்யப்பட்டது. ஆனால், உடனடியாக வெளியிடப்படவில்லை. இது 2005 ஆம் ஆண்டில் கொல்லத்தில் ஒரே திரையரங்கில் வெளியிடப்பட்டது. *மஞ்சில் விரிஞ்சா பூக்கள்* (1980) என்ற படத்தில் அறிமுகமானாலும், மோகன்லால் 18 வயதாகியிருந்த போது முதலில் திரையில் அறிமுகமான திரைப்படம் *திரனோட்டம்* ஆகும்.

## கதைக்களம்
மனநலம் குன்றிய ஊழியரான குட்டப்பனின் கதையும் அவரைச் சுற்றியுள்ள வாழ்க்கையுமே *திரனோட்டம்*.

* குட்டப்பனாக மோகன்லால்
* சி. சந்திரமோகன்
* ரவிக்குமார்
* மணியன் பிள்ளை ராஜு
* ரேனு சந்திரா
* அஜித் ராஜகோபால் 

## தயாரிப்பு
மோகன்லால் திரைப்படத்தில் அறிமுகமான படம் *திரனோட்டம்*. இவரது முதல் படப்பிடிப்பு 3 செப்டம்பர் 1978 அன்று திருவனந்தபுரத்தில் உள்ள முடவன்முகலில் உள்ள மோகன்லாலின் வீட்டிற்கு முன்னால் காலை 1 மணிக்கு நடந்தது. அப்போது அவருக்கு 18 வயது, கல்லூரியில் படித்துக் கொண்டிருந்தார்.  மனநலம் குன்றிய ஊழியரான குட்டப்பனாக மோகன்லால் நடித்தார். தற்போது, படத்தின் பிரதி ஒரு தொலைக்காட்சி அலைவரிசைக்கு சொந்தமாகியுள்ளது, இவர்கள் படத்தின் செயற்கைக்கோள் உரிமைகளை வாங்கியுள்ளனர். இத்திரைப்படம் முடிக்கப்பட்டு தணிக்கை செய்யப்பட்டது, ஆனால் அப்போது வெளியிட முடியவில்லை. 25 ஆண்டுகளுக்கும் மேலாக, இத்திரைப்படம் ஏசியாநெட் அலைவரிசையில் ஒளிபரப்பப்பட்டது. திரனோட்டத்திற்குப் பிறகு ஒரு தமிழ் திரைப்படம் தயாரிக்க அவர்கள் திட்டமிட்டிருந்தனர், அதற்காக இசை கூட பதிவு செய்திருந்தனர், ஆனால், அது நடக்குமுன், மோகன்லால் *மஞ்சில் விரிஞ்சா பூக்கள்* (1980) படத்தில் வில்லன் பாத்திரத்திற்கான வாய்ப்பினை வென்றார், அதன் மூலம் இவர் திரையில் அறிமுகமானார்.

மோகன்லால் மற்றும் அவரது நண்பர்கள் அசோக் குமார் (இயக்குநர்) மறைந்த சசீந்திரன் (தயாரிப்பாளர்) பிரியதர்ஷன் (உதவி இயக்குநர்) சுரேஷ் குமார், ரவி குமார், மோகன்லாலுக்கு ஜோடியாக, ரேணு சந்திரா மற்றும் சந்திர மோகன் ஆகியோர் நடித்திருந்தனர்.

இயக்குநர் பிரியதர்ஷன் மற்றும் தயாரிப்பாளர் சுரேஷ்குமார் ஆகியோரும் இத்திரைப்படத்தின் மூலம் திரையுலகில் அறிமுகமானார்கள். பிரியதர்ஷன் உதவி இயக்குனராக பணியாற்றியபோது, சுரேஷ்குமார் கிளாப் பாய் ஆக இருந்தார்.

செப்டம்பர் 2014 இல், மோகன்லால் முகநூலில் தன்னுடன் முதல் காட்சியில் நடித்த குழந்தை நடிகரைக் கண்டுபிடிக்குமாறு வேண்டுகோள் விடுத்தார். அதில், "என்னுடன் திரையைப் பகிர்ந்து கொண்ட ஒரு சிறுவன் இருக்கிறான். இருப்பினும், அவன் யார் என்று எனக்கு நினைவில் இல்லை. உங்களில் யாருக்காவது அவன் அடையாளம் தெரிந்தால், வந்து எனக்குத் தெரிவிக்கவும். நான் அவனை மீண்டும் சந்திக்க விரும்புகிறேன்" என்று அவர் குறிப்பிட்டார். அந்தச் சிறுவன் இறந்துவிட்டதை அறிந்த சார்பிலா இயக்குநர் பிரசாத் நூரானாட்டின் தேடல் சோகமாக முடிந்தது. 

## பின்னணி இசை மற்றும் ஒலிப்பதிவு
இத்திரைப்படத்திற்கு ம. கோ. இராதாகிருட்டிணன் இசையமைத்தார், பாடல் வரிகளை ஓ. என். வி. குறுப்பு எழுதியுள்ளார். கே. ஜே. யேசுதாஸ் இரண்டு பாடல்களைப் பாடினார்.

## மேற்கோள்கள்

## வெளி இணைப்புகள்

* 
பகுப்பு:1978 திரைப்படங்கள்
பகுப்பு:2005 திரைப்படங்கள்
பகுப்பு:மலையாளத் திரைப்படங்கள்
பி. வி. பாரதி

**பி. வி. பாரதி** (*P. V. Bharathi *) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். பாரதி மயிலாடுதுறை மாவட்டம் திருவெண்காடு நகரைச் சேர்ந்தவர். பூம்புகார் மேலையூரில் உள்ள பூம்புகார்க் கல்லூரியில் இவர் வணிகவியலில் இளநிலைப் பட்டம் பெற்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 2016ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சீர்காழி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2016

## மேற்கோள்கள்

பகுப்பு:1959 பிறப்புகள்
பகுப்பு: அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
இரா. கோவிந்தசாமி

**இரா. கோவிந்தசாமி** (*R. Govindasamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கடலூர் மாவட்டம் விருத்தாச்சலம் நகரைச் சேர்ந்தவர். மருத்துவரான கோவிந்தசாமி பாட்டாளி மக்கள் கட்சியினைச் சார்ந்தவர். இவர் முதலில் 1996ஆம் ஆண்டு நடைபெற்ற தமிழ்நாடு சட்டமன்றத் தேர்தலில் விருத்தாச்சலம் சட்டமன்றத் தேர்தலில் போட்டியிட்டு 6,885 வாக்குகள் வித்தியாசத்தில் தோல்வியடைந்தார். இதன் பின்னர் 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் போட்டியிட்டு வெற்றி பெற்று சட்டமன்ற உறுப்பினர் ஆனார். 2006ஆம் ஆண்டு நடைபெற்ற சட்டமன்றத் தேர்தலில் மூன்றாவது முறையாகப் போட்டியிட்டு தேமுதிக தலைவரும் நடிகருமான விசயகாந்திடம் தோல்வியடைந்தார். 

2019ஆம் ஆண்டு நடைபெற்ற இந்தியப் பொதுத்தேர்தலிலும் பாட்டாளி மக்கள் கட்சியின் வேட்பாளராக கடலூர் மக்களவைத் தொகுதியில் போட்டியிட்டு வெற்றி வாய்ப்பினை இழந்தார்.

## தேர்தல் செயல்பாடு
### 2001

## மேற்கோள்கள்

பகுப்பு:1950 பிறப்புகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பல்லூடக பல்கலைக்கழகம்

**பல்லூடக பல்கலைக்கழகம்** (மலாய்: *Universiti Multimedia*; ஆங்கிலம்: *Multimedia University*; (**MMU**) என்பது மலேசியா, சைபர்ஜெயா மற்றும் மலாக்காவில் உள்ள ஒரு தனியார் ஆய்வுப் பல்கலைக்கழகம் ஆகும். 1997-ஆம் ஆண்டு நிறுவப்பட்ட இந்தப் பல்கலைக்கழகம், மலேசியாவின் முதல் தனியார் பல்கலைக்கழகம்; மேலும் அரசு சார்ந்த பல்கலைக்கழகங்களின் கூட்டணி (GLU) உறுப்பு அமைப்பாகவும் செயல்படுகிறது.

1996-ஆம் ஆண்டில், மலேசிய அரசாங்கம் நாட்டின் உயர்கல்வித் துறையைத் தாராள மயமாக்குவதற்கும், மனித மூலதன மேம்பாட்டை உயர்த்தும் செயல்பாட்டில் தனியார் கல்வித் துறையை ஈடுபடுத்துவதற்கும் முயற்சிகளைத் தொடங்கியது. இதன் விளைவாக, ஒரு பல்கலைக்கழகத்தை நிறுவுவதற்கான முன்னோடித் திட்டத்தை முன்னெடுத்துச் செல்வதற்கு ஒரு தனியார் நிறுவனத்தின் உதவியை மலேசிய கல்வி அமைச்சு நாடியது. 

அக்டோபர் 1996-இல், மலேசியாவின் முதல் தனியார் பல்கலைக்கழகத்தை நிறுவுவதற்கான சிறப்புத் தகுதியை டெலிகோம் மலேசியா பெற்றது. அந்த வகையில் மலாக்காவில் டெலிகாம் பலகலைக்கழகம் *(Universiti Telekom)* நிறுவப்பட்டது.

## பொது
பல்லூடக பல்கலைக்கழகத்திற்கு இரண்டு முதன்மை வளாகங்கள் உள்ளன சைபர்ஜெயாவில் ஒரு பிரதான வளாகம்; மற்றும் மலாக்காவில் மற்றொரு வளாகமும் செயல்பாட்டில் உள்ளன. சைபர்ஜெயா வளாகத்தில், ஏழு துறைகள் உள்ளன; ஒவ்வொன்றும் குறிப்பிட்ட கல்வித் துறைகளுக்காக ஒதுக்கப்பட்டுள்ளன. 

இதற்கிடையில், மலாக்கா வளாகத்தில் நான்கு துறைகளும் ஒரு கல்வி நிறுவனமும் உள்ளன. இரண்டு வளாகங்களின் உயர்க் கல்வித் திட்டங்களை **பட்ட மேற்படிப்பு கல்விக் கழகம்** *(The Institute for Postgraduate Studies)* (**IPS**) எனும் கல்வி அமைப்பு கண்காணிக்கிறது.

## சிறப்புத் தகுதிகள்
பல்லூடக பல்கலைக்கழகம், 2014 மற்றும் 2017-ஆம் ஆண்டுகளுக்கு இடையில் கணினி அறிவியல் மற்றும் மின் பொறியியல் துறையில் உலகப் பல்கலைக்கழக தரவரிசை பட்டியலில் உலகளவில் சிறந்த 151-200 பல்கலைக்கழகங்களில் ஒன்றாகத் தொடர்ந்து தரவரிசைப்படுத்தப்பட்டது. இந்தப் பலகலைக்கழகத்தின் மொத்த மாணவர்களில் 92% பேர் இளங்கலைப் பட்டதாரிகள் ஆவார்கள்.

2020-ஆம் ஆண்டில், டைம்ஸ் உயர் கல்வி அமைப்பு *(Times Higher Education (THE) World University Rankings)* உலகப் பல்கலைக்கழக தரவரிசையில் முதல் பத்து மலேசியப் பல்கலைக்கழகங்களில் ஒன்றாக பல்லூடக பல்கலைக்கழகம் (**MMU**) தரவரிசைப்படுத்தப்பட்டது.

## காட்சியகம்

CYBER.jpg
Multimedia University.JPG
MMU Chancellery Building.jpg
MMU FOB.jpg
TouCon 2016.jpg


## மேற்கோள்கள்

## வெளி இணைப்புகள்

பகுப்பு:மலேசியப் பல்கலைக்கழகங்கள்
பகுப்பு:மலேசிய பல்லூடகப் பெருவழி
பகுப்பு:மலாக்காவில் உள்ள பல்கலைக்கழகங்களும் கல்லூரிகளும் 
பகுப்பு:சிலாங்கூரில் உள்ள பல்கலைக்கழகங்களும் கல்லூரிகளும்
பெருங்குரங்கினத் திட்டம்

**பெருங்குரங்கினத் திட்டம்** (*The Great Ape Project* அல்லது *GAP*) என்பது பொனொபோக்கள், சிம்பன்சிகள், கொரில்லாக்கள் மற்றும் ஒராங்குட்டான்கள் ஆகிய மனிதரல்லாப் பெருங்குரங்குகளுக்கு அடிப்படை சட்ட உரிமைகளை வழங்குதலை முன்னெடுக்கும் ஒரு சர்வதேச அமைப்பாகும். 1993-ம் ஆண்டு நிறுவப்பட்டு முதனியியலாளர்கள், மானுடவியலாளர்கள், நெறிமுறை வல்லுநர்கள் மற்றும் இதர துறைகளைச் சேர்ந்த அறிஞர்களைக் கொண்ட இவ்வமைப்பானது ஐக்கிய நாடுகளின் பெருங்குரங்கின உரிமைப் பிரகடனத்தை ஆதரித்து அதனடிப்படையில் இச்செயற்பாட்டினை முன்னெடுக்கின்றது.

[thumb|2005-ல் [பெய்சிங்|பெய்ஜிங் உயிரியல் பூங்காவில் பார்வையாளர்களுடன் புகைப்படம் எடுத்துக்கொள்ளும் 2 வயது சிம்பன்சி குட்டி.]]

வாழும் உரிமை, தனிப்பட்ட சுதந்திரத்தைப் பாதுகாத்தல், மற்றும் சித்திரவதையிலிருந்து விடுதலை ஆகியன இவ்வமைப்பு பரிந்துரைக்கும் உரிமைகளாகும். கூடுதலாக இந்த அமைப்பு ஒரு எண்ணிக்கைக் கணக்கெடுப்புத் திட்டத்தின் மூலம் ஐக்கிய அமெரிக்காவில் தனிப்பட்ட பெருங்குரங்கு வகைகளின் செயற்பாட்டையும் கண்காணிக்கிறது. இவ்வுரிமைகள் நிறுவப்பட்டதும், சிறைபிடிக்கப்பட்டுள்ள பெருங்குரங்கு வகை விலங்குகளை அனைத்தையும் விடுவிக்க இவ்வமைப்பு முனையும். ஐக்கிய அமெரிக்காவில் மட்டும் தற்போது 3,100 பெருங்குரங்கு வகை விலங்குகள் மனிதர்கள் பிடியில் வைக்கப்பட்டுள்ளன, இதில் 1,280 குரங்குகள் உயிரி மருத்துவ ஆராய்ச்சிக் கூடங்களில் உள்ளன.

## இவற்றையும் காண்க
* விலங்குரிமை
* பெருங்குரங்கின நபர்த்தன்மை
* பெருங்குரங்கின பரிசோதனைத் தடை
* பன்னாட்டு முதனி வர்த்தகம்
* ஜேன் குட்டால்
* மனிதரல்லா முதனிகள் மீதான விலங்குப் பரிசோதனைகள்

## References

## மேலும் படிக்க
* *The Great Ape Project: Equality beyond humanity*. 1993. Editors, Peter Singer and P. Cavalieri., Fourth Estate publishing, லண்டன், இங்கிலாந்து. Pp.&nbsp;312.
* Poala Cavalieri. 2015. "The Meaning of the Great Ape Project". *Politics and Animals*. **1** (1): 16-34. 
* Peter Singer. 1993. *Practical Ethics*. 2nd ed. Cambridge University Press, நியூயார்க், ஐக்கிய அமெரிக்கா, Pp.&nbsp;395.
* Peter Singer. 2002. *Animal Liberation*. HarperCollins, நியூயார்க், ஐக்கிய அமெரிக்கா, Pp.&nbsp;324.

## வெளியிணைப்புகள்
* 

பகுப்பு:விலங்குரிமை
பகுப்பு:1993 நிறுவனங்கள்
பகுப்பு:பன்னாட்டு விலங்குரிமை அமைப்புகள்
பகுப்பு:நபர்த்தன்மை
கிரிராசு பிரசாத் திவாரி

**கிரிராசு பிரசாத் திவாரி** (*Giriraj Prasad Tiwari*) ஓர் இந்திய அரசியல்வாதி ஆவார். 

## வாழ்க்கை மற்றும் தொழில்
கிரிராசு பிரசாத் திவாரி பரத்பூர் மாவட்டத்தில் உள்ள பயானா கோட்டத்தின் பித்யாரி கிராமத்தில் 1920 ஆம் ஆண்டு திசம்பர் மாதம் 20 ஆம் தேதியன்று பிறந்தார். 

1986 ஆம் ஆண்டு முதல் 1990 ஆம் ஆண்டு வரை இராசத்தான் சட்டமன்றத்தின் சபாநாயகராகப் பணியாற்றினார்.

2025 ஆம் ஆண்டு அக்டோபர் மாதம் 2 ஆம் தேதியன்று தன்னுடைய 104 வயதில் இறந்தார்.

## மேற்கோள்கள்

பகுப்பு:1920 பிறப்புகள்
பகுப்பு:2025 இறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:நூறு வயது இந்திய ஆண்கள்
இரத்தினகிரி - 68

**இரத்தினகிரி - 68** *(RTN 68)* அல்லது *(RATNAGIRI-68-1)* எனப்படும் இந்த நெல் வகை, **சிகாடிசு** *(Sigadis)* மற்றும் பன்னாட்டு நெல் - 8 ஆகிய நெல் இரகங்களை இணைத்து உருவாக்கப்பட்ட, மழைநீர் சார்ந்த நிலங்களாக உள்ள மகாராட்டிர மாநிலத்தில் பயிரிடப் பரிந்துரைக்கப்படுகிறது. 140 - 145 நாட்களில் அறுவடைக்கு வரக்கூடிய நடுத்தரக் கால நெல் இரகமான இது, 1986 இல் வெளியிடப்பட்டதாக அறியப்பட்டது. அரை குள்ள (95 செ.மீ) நெற்பயிராகவுள்ள இது, ஒரு எக்டேருக்கு சுமார் 5,000 - 5,500 கிலோ *(50-55 Q/ha)* கூல மகசூல் தரக்கூடியது. மேலும் இந்நெல் இரகத்தின் தானியங்கள், நீண்டும் மற்றும் தடித்தும் காணப்படுவதாகவும், பூஞ்சை மற்றும் பாக்டீரியா இலை கருகல் நோயைக்கு எதிர்ப்புத் திறன் கொண்டதாகவும் கூறப்படுகிறது.

### குறிப்பு
* வெளியிடப்பட்ட ஆண்டு : 1975 *(வேறுபட்ட மூலாதாரம்)* 
* காலம் : தாமதமாக (140 - 145 நாட்கள்) 
* மகசூல்: 50 - 55 குவிண்டால் / எக்டேர் 
* முக்கிய அம்சங்கள்: தாழ்வான பகுதிகளுக்கு ஏற்றது.
* இரத்தினகிரி - 68 நெல் இரகத்தை, ஆந்திர மாநிலத்திலும் பயிரிடப்படுவதாக அறியப்பட்டது.
* இரத்தினகிரி - 68 நெல் இரகத்தை, அறிவிப்பு நாள்: நவம்பர் 26, 1986 மற்றும் வெளியான ஆண்டு: 1975 எனவும் மற்றுமொரு மூலத்தில் தெரிவிக்கப்பட்டுள்ளது. 

## இவற்றையும் காண்க
* இரத்தினகிரி, மகாராட்டிர மாநில, இரத்னகிரி மாவட்டத்தில் உள்ள ஒரு துறைமுக நகரம்.
* இரத்தினகிரி பாலமுருகன் கோயில், தமிழ்நாடு மாநிலத்தின் இராணிப்பேட்டை மாவட்டத்தில் உள்ள ஒரு வழிபாட்டுத் தலம்.

## சான்றுகள்

பகுப்பு:நெல் வகைகள்
பகுப்பு:இந்தியாவில் வேளாண்மை
அ. இர. இளம்பரிதி

**அ. இர. இளம்பரிதி** (*Ilamparthi A. R.*) இந்தியாவைச் சேர்ந்த ஒரு சதுரங்க கிராண்டுமாசுட்டர் ஆவார். 2009 ஆம் ஆண்டு மார்ச்சு மாதம் 28 ஆம் தேதியன்று பிறந்தார். பிடே அமைப்பு 2025 ஆம் ஆண்டு இவருக்கு சதுரங்க கிராண்டுமாசுட்டர் பட்டத்தை வழங்கியுள்ளது. தமிழ்நாட்டின் சென்னையைச் சேர்ந்த இவர் இந்தியாவின் 90 ஆவது கிராண்டு மாசுட்டராகவும் தமிழ்நாட்டின் 35 ஆவது கிராண்டு மாசுட்டராகவும் சிறப்பு பெற்றுள்ளார்.

## சதுரங்க வாழ்க்கை
2023 ஆம் ஆண்டு பிப்ரவரி மாதத்தில் உலக இளைஞர் சதுரங்க வெற்றியாளர் பட்டத்தை 14 வயதுக்கு உட்பட்டோர் பிரிவில் வென்ற சில நாட்களில்  உலக விரைவு சதுரங்க இளையோர் வெற்றியாளர் போட்டியில் 14 வயதுக்குட்பட்ட ஆண்கள் பிரிவில் இவர் வென்றார்.

2024 ஆம் ஆண்டு சூலை மாதத்தில் நடைபெற்ற சுலோவாக்கியா சதுரங்க திறந்தநிலை போட்டியில் ஐந்து வீரர்களுடன் மூன்றாவது இடத்தைப் பிடித்தார். இறுதியில் சமநிலை முறிவு ஆட்டங்களில் வெற்றி பெற்று போட்டியில் மூன்றாவது இடத்தைப் பிடித்தார்.

2024 ஆம் ஆண்டு நவம்பர் மாதத்தில் நடைபெற்ற  சிங்சு காம்பிட் தரப்புள்ளி திறந்தநிலை போட்டியில் 7.5/8 என்ற புள்ளிகள் கணக்கில் வென்றார். இரண்டாம் இடத்தைப் பிடித்தவர் இவரை விட ஓர் அரைப் புள்ளி மட்டுமே பின்தங்கியிருந்தார் என்பது குறிப்பிடத்தக்கதாகும்.

2025 ஆம் ஆண்டு ஆகத்து மாதத்தில் நடைபெற்ற வேலம்மாள் எம் எச்.எசு. உலக பள்ளிகள் அணி வெற்றியாளர் போட்டியில் இளம்பரிதி விளையாடினார். இவர் இடம்பெற்றிருந்த அணி போட்டியில் தங்கப் பதக்கம் வென்றது.  நான்காவது பலகையில் விளையாடிய இவர் தனிநபர் தங்கப் பதக்கத்தையும் வென்றார்.

2025 ஆம் ஆண்டு அக்டோபர் மாதத்தில் போசுனியா மற்றும் எர்சகோவினாவில் நடந்த பிச்செல்சினா சதுரங்கப் போட்டியில் இளம்பரிதி பட்டம் வென்றார். இப்போட்டியில் சதுரங்க கிராண்டு மாசுட்டர் ஆவதற்கான விதிமுறையான 2500 தரப்புள்ளிகளை பெற்றார். இதன் மூலம் இளம்பரிதிக்கு இந்தியாவின் 90ஆவது மற்றும் தமிழகத்தின் 35ஆவது சதுரங்க கிராண்டு மாசுட்டர் என்ற சிறப்பு கிடைத்தது.

## மேற்கோள்கள்

பகுப்பு:2009 பிறப்புகள்
பகுப்பு:வாழும் மக்கள்
பகுப்பு:சதுரங்கப் பேராதன்கள்
பகுப்பு:இந்திய சதுரங்க வீரர்கள்
பகுப்பு:தமிழக சதுரங்க வீரர்கள்
பகுப்பு:சென்னை சதுரங்க வீரர்கள்
பெருங்குரங்கின நபர்த்தன்மை

**பெருங்குரங்கின நபர்த்தன்மை** (*Great ape personhood*) என்பது பெருங்குரங்கினக் குடும்பத்தின் மனிதரல்லா உறுப்பினர்களான  பொனொபோக்கள், சிம்பன்சிகள், கொரில்லாக்கள் மற்றும் ஒராங்குட்டான்களுக்கு நபர்த்தன்மை மற்றும் சில சட்டப் பாதுகாப்புகளை விரிவுபடுத்துவதற்கான ஒரு இயக்கமாகும்.

இவ்வியக்கத்தின் ஆதரவாளர்களில் முதனியியலாளர்களான ஜேன் குடால் மற்றும் டான் பிரின்ஸ்-ஹியூஸ், பரிணாம உயிரியலாளர் ரிச்சர்ட் டாக்கின்ஸ், மெய்யியல் அறிஞர்களான பாவோலா கவாலியேரி மற்றும் பீட்டர் சிங்கர், மற்றும் சட்ட அறிஞர் ஸ்டீவன் வைஸ் ஆகியோர் முதன்மையானவர்கள் ஆவர்.

## வரையறை
பெரிய மனிதக்குரங்கு இனங்களின் குணாதிசயங்களைக் கருத்தில் கொண்டு வெறும் விலங்கு வன்கொடுமை தடுப்புச் சட்டத்தின் கீழ் மட்டும் அவற்றைக் காக்காது கூடுதலாக அவற்றின் உணர்திறனையும் நபர்த்தன்மையையும் சட்டபூர்வமாக அங்கீகரிக்க வேண்டும் என்பதே பெருங்குரங்குகளின் நபர்த்தன்மை என்ற சிந்தனையின் மையக் கருத்தாகும். மனிதரல்லா முதனி வகை விலங்கினங்களுக்கு நபர்த்தன்மை வழங்குவது என்பது அவற்றின் தனிப்பட்ட நலத்தேவைகளைக் கருத்தில் கொள்ளும் செயலை உள்ளடக்கியது.

## விவரிப்பு
எந்தவொரு முன்மொழியப்பட்ட அல்லது ஏற்றுக்கொள்ளப்பட்ட பிரகடனத்தின் சரியான சொல்லாக்கத்தைப் பொறுத்து, பெருங்குரங்குகளுக்கான நபர்த்தன்மையானது தேசிய மற்றும் சர்வதேச சட்டங்களின் கீழ் பாதுகாப்புகள் மற்றும் கடமைகள் குறித்த சில கேள்விகளை எழுப்புகிறது:

* மனித உரிமைகளுக்கான உலகளாவிய பிரகடனத்தின் பிரிவுகள் 7–29
* நாடற்ற நபர்களின் நிலை தொடர்பான 1954 மாநாடு மற்றும் நபர்களுக்கான தேசியம் மற்றும் குடியுரிமை தொடர்பான நாடற்ற தன்மையைக் குறைப்பதற்கான 1961 மாநாடு
* குழந்தைகளின் உரிமைகள் பிரகடனத்தின் விதிகள் 4 மற்றும் 5

## இவற்றையும் காண்க
* மனிதரல்லா முதனிகள் மீதான விலங்குப் பரிசோதனைகள்
* விலங்குகளிடம் உணர்வு
* பெருங்குரங்கினத் திட்டம்
* பன்னாட்டு முதனி வர்த்தகம்
* விலங்கினவாதம்

## மேற்கோள் தரவுகள்

பகுப்பு:விலங்குரிமை
பகுப்பு:நபர்த்தன்மை
பகுப்பு:மனிதக் குரங்குகள்
நவிண்டில்

**நவிண்டில்** இலங்கையின் வட மாகாணத்தில் யாழ்ப்பாண மாவட்டத்தில் வடமராட்சிப் பகுதியில் நெல்லியடிக்கு அருகாமையில் அமைந்துள்ள ஊராகும். இவ்வூர் வடமராட்சி தென்மேற்கு பிரதேச செயலகப் பிரிவினுள், கரணவாய் வடமேற்கு எல்லையில் அமையப்பெற்றுள்ளது.

## சனசமூக நிலையங்கள்
* நவிண்டில் கலைமகள் சனசமூக நிலையம்
* நவிண்டில் நாவலன் சனசமூக நிலையம்
* நவிண்டில் வளர்மதி சனசமூக நிலையம்
* நவிண்டில் சித்திராலயா சனசமூக நிலையம்
* கம்பன் சனசமூக நிலையம் (சக்கலாவத்தை)

## பாடசாலைகள்/கல்வி நிறுவனங்கள்
* கேம்பிறிஜ் கலாசாலை
* நவிண்டில் கலைமதி முன்பள்ளி
* நவிண்டில் கதிர் முன்பள்ளி

## ஆலயங்கள்
* நவிண்டில் சிவகாமி அம்மன் கோவில்
* நவிண்டில் குளவியடி அம்மன் தேவஸ்தானம்
* நவிண்டில் கியாந்தோட்டம் சுந்தர ஐயப்பன் ஆலயம்
* நவிண்டில் குலனையம்பதி விநாயகர் ஆலயம்
* நவிண்டில் பூதவிநாயகர் (பூதவராயர்) ஆலயம்
* நவிண்டில் கப்பியந்தோட்ட பெரியஞ்சீமா ஞானவைரவர் ஆலயம்
* நவிண்டில் மொட்டயதோட்டம் சூலவைரவர் ஆலயம்
* நவிண்டில் சக்கலாவத்தை ஞானவைரவர் ஆலயம்

## மேற்கோள்கள்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
கார்ன்வாலைட்டு

**கார்ன்வாலைட்டு** (*Cornwallite*) என்பது  Cu5(AsO4)2(OH)4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அசாதாரண தாமிர ஆர்சனேட்டு கனிமமான பாசுபேட்டு போலிமாலகைட்டுடன் ன் ஒரு தொடரை உருவாக்குகிறது. முச்சாய்வுக் கனிமமான கார்னுபைட்டின் ஈருருவ வடிவமாகும். கார்ன்வாலைட்டு ஒரு பச்சை நிற ஒற்றைச்சாய்வு கனிமமாகும். நுண்படிக இழை படிவுகளாக உருவாகிறது.

பன்னாட்டு கனிமவியல் சங்கம் கார்ன்வாலைட்டு கனிமத்தை Cnw என்ற குறியீட்டால் அடையாளப்படுத்துகிறது.

## தோற்றம்
முதன்முதலில் 1846 ஆம் ஆண்டு இங்கிலாந்தின் கார்ன்வாலில் உள்ள செயிண்ட் டே மாவட்டத்தின் வீல் கோர்லாண்டில், செயிண்ட் டே யுனைடெடு சுரங்கத்தில் காணப்பட்டு  விவரிக்கப்பட்டது. தாமிர  சல்பைடு படிவுகளின் ஆக்சிசனேற்ற  மண்டலத்தில் இரண்டாம் நிலை கனிமமாகத் தோன்றுகிறது.  .  ஆலிவைட்டு, கார்னுபைட்டு, ஆர்துரைட்டு, கிளினோகிளேசு, சால்கோபிலைட்டு, சுட்ராசிமிரைட்டு, இலாவெண்டுலன், டைரோலைட்டு, சுபாங்கோலைட்டு, ஆசுட்டினைட்டு, கோனிகால்சைட்டு, புரோச்சான்டைட்டு, அசுரைட்டு மற்றும் மாலகைட்டு  ஆகியவை இதனோடு தொடர்பு கொண்டுள்ள கனிமங்களாகும். 

## மேலும் காண்க
* கெர்னோவைட்டு

## மேற்கோள்கள்

பகுப்பு:ஆர்சனேட்டு கனிமங்கள்
பகுப்பு:ஒற்றைச்சரிவச்சுக் கனிமங்கள்
பில்வாரா சட்டமன்றத் தொகுதி

**பில்வாரா சட்டமன்றத் தொகுதி** *(Bhilwara Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பில்வாரா மாவட்டத்தில் அமைந்துள்ளது. இது பில்வாரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
சென்னாடு

**சென்னாடு** *(Chennadu)* என்பது இந்திய தென் மாநிலமான கேரளாவின் கோட்டயம் மாவட்டத்தில் உள்ள எரட்டுப்பேட்டையிலிருந்து 7 கி.மீ. தொலைவில் உள்ள ஒரு சிறிய கிராமமாகும். இக்கிராமத்தின் பெயரான சென்னாடு என்பது சென்னு நின்ன நாடு என்பதிலிருந்து பெறப்பட்டது. இக்கிராமத்தில் ஒரு தேவாலயம், கோவில், உயர்நிலைப் பள்ளி மற்றும் ஒரு தொடக்கப்பள்ளி ஆகியவை உள்ளன. இங்கு பயிரிடக்கூடிய  முக்கியமான விவசாயப் பயிர் இரப்பர். இது கிராம மக்களின் வாழ்வாதாரமாக உள்ளது. இப்பகுதியில் ஒரு  அரசு சேவை மையம் உள்ளது.
## மேற்கோள்கள்

பகுப்பு:கோட்டயம் மாவட்டத்திலுள்ள கிராமங்கள்
ஜீன் மார்லெட்

**ஜீன் மார்லெட்டு** (*Jean Morlet*)  (13 சனவரி 1931-27 ஏப்ரல் 2007) 1975 ஆம் ஆண்டில் அலைவரிசை பகுப்பாய்வுத் துறையில் பணிக்கு முன்னோடியாக இருந்த ஒரு பிரெஞ்சு புவி இயற்பியலாளர் ஆவார். இவர் தான் பயன்படுத்தும் செயல்பாடுகளை விவரிக்க வேவ்லெட் என்ற வார்த்தையைக் கண்டுபிடித்தார். 1981 ஆம் ஆண்டில், மார்லெட் அலெக்ஸ் கிராஸ்மேனுடன் இணைந்து இப்போது வேவ்லெட் உருமாற்றம் என்று அழைக்கப்படுவதை உருவாக்கினார்.

## வாழ்க்கை வரலாறு
1952 முதல் 1955 வரை எகோல் பல்தொழில்நுட்பக் கல்லூரியில் படித்த மார்லெட், எல்ஃப் அக்விடைனில் ஆராய்ச்சிப் பொறியாளராக இருந்போது எண்ணெய் ஆய்வுக்கான சமிக்ஞை செயலாக்க சிக்கல்களைத் தீர்க்க அலைசிறுமங்களை (வேவ்லெட்ஸ்) கண்டுபிடித்தார்.

## விருதுகள்
1997 ஆம் ஆண்டில் இவருக்கு *ரெஜினால்ட் ஃபெசெண்டன்* விருது வழங்கப்பட்டது. 2001 ஆம் ஆண்டில் டெஸ் டெக்னாலஜிஸ் குமுகத்திடமிருந்து முதல் பரிசாக பிரிக்ஸ் செரோ லாவெட் வழங்கப்பட்டது.

## மரபுப் புகழ்
*இன்டர்நேஷனல் டி ரென்காண்ட்ரெஸ் மேத்தமேட்டிக்ஸ்* *மையத்தில்* இல் உள்ள ஜீன்-மார்லெட் இருக்கை இவரது நினைவாக பெயரிடப்பட்டுள்ளது.

## மேற்கோள்கள்

 
பகுப்பு:1931 பிறப்புகள்
பகுப்பு:2007 இறப்புகள்
பகுப்பு:பிரான்சிய மக்கள்
அசோக் குமார் கோத்தாரி

**அசோக் குமார் கோத்தாரி** *(Ashok Kumar Kothari)* (பிறப்பு: செப்டம்பர் 1,1961) இராசத்தானைச் சேர்ந்த இந்திய அரசியல்வாதி ஆவார். பில்வாரா மாவட்டத்தில் உள்ள பில்வாரா சட்டமன்றத் தொகுதி இராசத்தான் சட்டமன்ற உறுப்பினராக உள்ளார். 2023 இராசத்தான் சட்டப்பேரவை தேர்தலில் சுயேட்சை வேட்பாளராக போட்டியிட்டு வெற்றி பெற்றார்.

## ஆரம்பகால வாழ்க்கை மற்றும் கல்வி
அசோக் குமார் இராசத்தானின் பில்வாரா மாவட்டத்தில் பில்வாராவில் பிறந்தார். இவர் மறைந்த மோகன் லால் கோத்தாரியின் மகன் ஆவார். அவர் 1989 சூலை 12 அன்று சுசிலா தேவியை மணந்தார். ஜெய்ப்பூரில் உள்ள இராசத்தான் பல்கலைக்கழகத்துடன் இணைந்த பில்வாராவில் உள்ள எம். எல். வி அரசு கல்லூரியில் 1982 ஆம் ஆண்டில் தனது இளங்கலை வணிகவியல் முடித்தார். இவர் தனது சொந்த வணிகத்தை நடத்துகிறார், இவரது மனைவியும் வணிகத்தில் இயக்குநராக உள்ளார்.

## தொழில் வாழ்க்கை
2023 இராசத்தான் சட்டப்பேரவைத் தேர்தலில் பில்வாரா சட்டமன்றத் தொகுதியில் இருந்து சுயேட்சை வேட்பாளராக கோத்தாரி வெற்றி பெற்றார். அவர் 70,095 வாக்குகளைப் பெற்று, தனது நெருங்கிய போட்டியாளரான இந்திய தேசிய காங்கிரசின் ஓம் பிரகாசு நரனிவாலை 10,778 வாக்குகள் வித்தியாசத்தில் தோற்கடித்தார்.

கோத்தாரியை பாரதிய ஜனதா கட்சி வேட்பாளராக நிறுத்த மறுத்தது, அது வித்தல் சங்கர் அவாசுதியை நிறுத்தியது. இவர் சுயேட்சை வேட்பாளராக போட்டியிட்டு இந்திய தேசிய காங்கிரசு மற்றும் பாரதிய ஜனதா கட்சி வேட்பாளர்களை தோற்கடித்தார்.

## வெளியிணைப்புகள்

* இன்ஸ்டாகிராமில் அசோக் குமார் கோத்தாரி

## மேற்கோள்கள்

பகுப்பு:இந்திய சுயேட்சை அரசியல்வாதிகள்
பகுப்பு:வாழும் மக்கள்
பகுப்பு:1961 பிறப்புகள்
சைபர்ஜெயா பல்கலைக்கழகம்

{
  "type": "Feature",
  "geometry": { "type": "Point", "coordinates": [101.6373, 2.9308] },
  "properties": {
    "title": "Malaysian University",
    "marker-color": "228b22",
    "marker-size": "medium",
    "marker-symbol": "landmark"
  }
}
**சைபர்ஜெயா பல்கலைக்கழகம்** (மலாய்: *Universiti Cyberjaya*; ஆங்கிலம்: *University of Cyberjaya*; (**UoC**) என்பது மலேசியா, சிலாங்கூர், சிப்பாங் மாவட்டம், சைபர்ஜெயா நகரில் உள்ள ஓர் ஆய்வுப் பல்கலைக்கழகம் ஆகும். 2005-ஆம் ஆண்டு நிறுவப்பட்ட இந்தப் பல்கலைக்கழகம், தொடக்கத்தில் மருத்துவம் மற்றும் மருந்தியல் துறையுடன் தொடங்கியது.

பல ஆண்டுகளாக வளர்ச்சி தடத்தில் பயணித்த இந்தப் பல்கலைக்கழகம்; தற்போது வணிகம், உளவியல், உயிர்மருத்துவப் பொறியியல், செவிலியர் பயிற்சி, படைப்புக் கலைகள் மற்றும் வடிவமைப்பு உள்ளிட்ட 50-க்கும் மேற்பட்ட துறைகளில் உயர்க்கல்வியை வழங்கி வருகிறது.

## வரலாறு
சைபர்ஜெயா பல்கலைக்கழகம் 2019-ஆம் ஆண்டு முழு பல்கலைக்கழகத் தகுதியைப் பெற்றது. அக்டோபர் 23, 2005-இல் முதன்முதலாக நிறுவப்பட்ட போது சைபர்ஜெயா பல்கலைக்கழக மருத்துவ அறிவியல் கல்லூரி *(Cyberjaya University College of Medical Sciences)* (**CUCMS**) என பெயரிடப்பட்டது. இந்தப் பல்கலைக்கழகம் முதலில் மருத்துவம் மற்றும் மருந்தகத்தில் இரண்டு இளங்கலைப் பட்டப்படிப்புகளை வழங்கும் இரண்டு துறைகளைக் கொண்டிருந்தது. அப்போது சைபர்ஜெயாவின் இஸ்ட்ரீட் மால் *(Street Mall)* வணிகப் பகுதியில் அதன் முதல் வளாகத்திலிருந்து செயல்பட்டது.

2009-ஆம் ஆண்டில், சைபர்ஜெயா பல்கலைக்கழகம் அதன் மாணவர் வளர்ச்சியின் காரணமாக ஒரு புதிய இடத்திற்கு மாற்றப்பட்டது. அதிகரித்து வந்த மாணவர் எண்ணிக்கைக்கு ஏற்றவாறு அதன் திறனையும் மேம்படுத்தியது. பின்னர் அது முழுமையான கற்பித்தல் வசதிகளையும் பெற்றது. 

### உயிரி மருத்துவப் பொறியியல் துறை

2010-ஆம் ஆண்டில், கூடுதல் சுகாதார அறிவியல், தொழில் பாதுகாப்பு மற்றும் சுகாதார மருத்துவ திட்டங்களை வழங்க மூன்று கூடுதல் துறைகள் நிறுவப்பட்டன. 2013 ஆம் ஆண்டு வாக்கில், பல்கலைக்கழகம் எஸ்.எம்.ஆர் குழுமத்தால் கையகப்படுத்தப்பட்டது. 2015-ஆம் ஆண்டில், சைபர்ஜெயா பல்கலைக்கழகம் அதன் சுகாதார பாதுகாப்புத் துறையை நிறுவியது. பின்னர் 2018-ஆம் ஆண்டில், பெர்சியாரன் பெஸ்தாரியில் உள்ள அதன் புதிய வளாகத்திற்கு மாற்றப்பட்டது.

2023-ஆம் ஆண்டில், சைபர்ஜெயா பல்கலைக்கழகம் அதன் படைப்புக் கலைத் துறை; வடிவமைப்புத் துறை; மற்றும் உயிரி மருத்துவப் பொறியியல் துறையையும் நிறுவியது.

## துறைகள்
இந்தப் பல்கலைக்கழகத்தில் 9 துறைகளும் இரண்டு கல்வி மையங்களும் உள்ளன - இவை அனைத்தும் சைபர்ஜெயாவில் உள்ள முதன்மை வளாகக் கட்டிடத்தில் உள்ளன.

* மருத்துவத் துறை
* மருந்தியல் துறை
* உயர் சுகாதார அறிவியல் துறை
* உளவியல் சமூக அறிவியல் துறை
* பாதுகாப்பு மற்றும் சுகாதாரத் துறை
* பாரம்பரிய மருத்துவத் துறை
* வணிகம் மற்றும் தொழில்நுட்பத் துறை
* செவிலியர் துறை
* படைப்பு கலை மற்றும் வடிவமைப்பு துறை
* உயிரி மருத்துவப் பொறியியல் மையம்
* அறக்கட்டளை, மொழிகள் மற்றும் பொது ஆய்வுகள் மையம்

## மேலும் காண்க
* பல்லூடக பல்கலைக்கழகம்
* மலேசியப் பல்கலைக்கழகங்களின் பட்டியல்

## மேற்கோள்கள்

## வெளி இணைப்புகள்

பகுப்பு:மலேசியப் பல்கலைக்கழகங்கள்
பகுப்பு:மலேசிய பல்லூடகப் பெருவழி
பகுப்பு:சிலாங்கூரில் உள்ள பல்கலைக்கழகங்களும் கல்லூரிகளும்
கப்பல் பூனை

thumb|ஆர்.எம்.எஸ். கனடாவின் பேரரசி கப்பலில் தனது பூனையுடன் கேப்டன் ஏ.ஜே. ஹெய்லி, 1920கள்
[thumb|[முதலாம் உலகப் போர்|முதலாம் உலகப் போரின் போது எச்.எம்.ஏ.எஸ். கப்பலில் பூனை]]
**கப்பல் பூனை** (*Ship's cat*) என்பது பொதுவாக கப்பலில் வளர்க்கப்படும் பூனையைக் குறிப்பதாகும். பண்டைய காலங்களிலிருந்தே வணிகம், ஆய்வு, கடற்படைக் கப்பல் போன்றவற்றில் பூனைகள் பொதுவாக வளர்க்கப்பட்டு வருகின்றன. பல காரணங்களுக்காக பூனைகள் கப்பல்களுக்குக் கொண்டு வரப்பட்டுள்ளன, மிக முக்கியமாக எலிகள் போன்ற கொறித்துண்ணிகளைக் கட்டுப்படுத்த பூனைகள் கப்பலில் வளர்க்கப்பட்டன. கப்பலில் உள்ள பூச்சிகள் கயிறுகள், மரவேலைப்பாடுகள், அண்மையில் மின் இணைப்புகள் ஆகியவற்றை சேதப்படுத்துபவையக உள்ளன. கூடுதலாக, எலி போன்றவை கப்பல் பணியாளர்களின் உணவுப் பொருட்களையும், தானியங்கள் போன்ற கப்பலில் உள்ள சரக்குகளுக்குகளையும் சேதப்படுத்தி பொருளாதார இழப்பை ஏற்படுத்துகின்றன. பூச்சிகளும் நோய்க்கான ஒரு மூலமாகும், இது நீண்ட காலத்திற்கு கடலில் பயணிக்கும் கப்பல்களுக்கு ஆபத்தானது. எலி ஈக்கள் கொள்ளைநோயைப் பரப்பக்கூடியன. மேலும் கப்பல்களில் உள்ள எலிகள்  கறுப்புச் சாவின்  முதன்மை நோய்க்காவி என்று நம்பப்படுகிறது. 

பூனைகள் இயற்கையாகவே எலி போன்ற கொறித்துண்ணிகளைத் தாக்கி கொன்றுவிடுகின்றன . மேலும் புதிய சூழலுக்கு ஏற்ப தங்களை தகவமைத்துக் கொள்கின்றன. இது அவற்றை கப்பலில் சேவை செய்ய ஏற்றதாக ஆக்குகிறன்றது. கூடுதலாக, அவை வீட்டை விட்டு பிரிந்து இருக்கும் மாலுமிகளுக்கு தோழமை உணர்வைத் தருகின்றன.

## வரலாறு
ஆப்பிரிக்க காட்டுப்பூனை முதன்முதலில் வளமான பிறை பிரதேசத்தில் சுமார் 10,000 ஆண்டுகளுக்கு முன்பு தொடங்கிய முதல் விவசாயப் புரட்சியின் போது வளர்ப்பு விலங்காக ஆக்கபட்டிருக்கலாம்.  மத்தியதரைக் கடல் தீவுகளில் அகழ்ந்தெடுக்கப்பட்ட சிறிய பூனை எலும்புகள், முதல் மில்லினியத்தின் தொடக்கத்தில் பூனைகள் அறிமுகப்படுத்தப்பட்டதைக் குறிக்கின்றன. தொல்லியல் பூனை மாதிரிகள் இழைமணிகளின் டி ஆக்சி-ரைபோநியூக்லியிக் காடி பகுப்பாய்வின் படி, பண்டைய எகிப்திய பூனைகள் கிமு 8 ஆம் நூற்றாண்டில் மத்தியதரைக் கடல் வர்த்தகப் பாதைகளில் பரவத் தொடங்கி, கிபி 7 ஆம் நூற்றாண்டில் பால்டிக் கடலில் உள்ள ஒரு வைக்கிங் துறைமுகத்தை அடைந்தன என்பதைக் காட்டுகின்றன.  வைக்கிங் மாலுமிகள் தங்கள் பயணங்களில் பூனைகளை தங்களுடன் அழைத்துச் சென்றதாக ஆய்வுகள் கூறுகிறன.  15 முதல் 18 ஆம் நூற்றாண்டு வரையிலான கண்டுபிடிப்பு காலத்தில், ஆய்வாளர்களும், வணிகர்களும் அவற்றை தங்கள் கப்பல்களில் உலகின் பிற பகுதிகளுக்கு அழைத்துச் சென்றனர். 

1975 ஆம் ஆண்டு அரச கடற்படை, சுகாதார காரணங்களுக்காக கடலில் உள்ள அனைத்து கப்பல்களிலிருந்தும் பூனைகள் மற்றும் பிற செல்லப்பிராணிகளை வளர்க்கத் தடை செய்தது.  இருப்பினும், பல தனியார் கப்பல்களில் பூனைகள் இன்னும் பொதுவக வளர்க்கப்படுகின்றன.  கேப்டன் கேட் மெக்யூவின் ஸ்பிங்க்ஸ் பூனை, 2024 திசம்பரில் அது இறக்கும் வரை *செலிபிரிட்டி பியாண்ட்* என்ற பெரும் பயணக் கப்பலில் அவருடன் பயணம் செய்தது.  

## இதையும் காண்க
*மூழ்கடிக்க முடியாத சாம்

## மேற்கோள்கள்
**அடிக்குறிப்புகள்**

**மூலங்கள்**

* 
* 
## வெளி இணைப்புகள்

பகுப்பு:கப்பல் பூனைகள்
வெளிர் நிறங்கள்

தம் நிற இயல்பு குறைந்து வெளிறிய (வெண்மை சேர்த்தது போன்ற தோற்றம் அளிக்கும்) நிறங்களே வெளிர் நிறங்கள் ஆகும். அவற்றை வெளிர்சிவப்பு, வெளிர்நீலம், வெளிர்மஞ்சள், வெளிர்கறுப்பு, வெளிர்பச்சை, வெளிர்ஊதா, வெளிர்செவ்வூதா என அழைக்கலாம்.
சீன் கினிப்ரே

**சீன் கினிப்ரே** (*Jean Ginibre*) என்பவர் பிரான்சு நாட்டைச் சேர்ந்த ஒரு கணித இயற்பியலாளர் ஆவார். 1926 ஆம் ஆண்டு மார்ச்சு மாதம் 4 ஆம் தேதியன்று இவர் பிறந்தார். சீரற்ற அணி கோட்பாடு, நிகழ்தகவு கோட்பாட்டைப் பயன்படுத்தி ஆய்வு செய்யும் இயற்பியலின் ஒரு பிரிவான புள்ளியியல்  இயந்திரவியல், பகுதி வகைக்கெழுச் சமன்பாடு ஆகிய பிரிவுகளில் அளித்த பங்களிப்புகளுக்காக அறியப்பட்டார். மார்ட்டின் லு பெர்ரே மற்றும் இயவ்சு போமியோவுடன் இணைந்து, இரபி அலைவுகளை உருவாக்கும் ஒரு தீவிர புலத்தால் கிளர்வு நிலையில் பராமரிக்கப்படும் ஒரு அணுவால் போட்டான்கள் வெளியேற்றப்படுவதற்கான இயக்கவியல் கோட்பாட்டை இவர் வழங்கினார். 1969 ஆம் ஆண்டு இவருக்கு பால் லாங்கேவின் பரிசு வழங்கப்பட்டது. 

பாரிசு-சூடான் பல்கலைக்கழகத்தில் ஓய்வு பெற்ற பிறகும் சீன் கினிப்ரே பேராசிரியராகப் பணியைத் தொடர்ந்தார். மோனிக் கோம்பெசுக்யூரின்  ஆய்வறிக்கையை இவர் இயக்கியுள்ளார்.

2020 ஆம் ஆண்டு மார்ச்சு மாதம் 26 ஆம் தேதியன்று சீன் கினிப்ரே காலமானார்.

## மேற்கோள்கள்

பகுப்பு:1938 பிறப்புகள்
பகுப்பு:2020 இறப்புகள்
பகுப்பு:பிரெஞ்சு கணிதவியலாளர்கள்
பகுப்பு:பிரெஞ்சு இயற்பியலாளர்கள்
அலசான் ஏவுகலன்

**அலசான் ஏவுகலன்** (*Alazan (rocket*)) என்பது சோவியத் நாட்டைச் சேர்ந்த ஓர் ஏவுகலன் ஆகும். இந்த ஏவுகலன் பனிப்போர் காலத்தைச் சேர்ந்ததாகும். சிறிய ஏவூர்தியாக 82 மில்லி மீட்டர் நீளம் கொண்டிருந்தது. பொட்டாசியம் அல்லது வெள்ளி அயோடைடு போன்ற மேக விதைப்பு இரசாயனங்களை விநியோகிக்க முதலில் இந்த ஏவுகலன் உருவாக்கப்பட்டது. சில ஏவுகலன்கள் மேம்படுத்தப்பட்ட வெடிமருந்துகளாக மாற்றப்பட்டு வெடிக்கும் போர்க்கப்பல்களை எடுத்துச் செல்லும் வகையில் மாற்றியமைக்கப்பட்டன. இவை 5 முதல் 15 கிலோமீட்டர் உயரம் வரை சென்று இரசாயனங்களை வெளியிடும் திறன் பெற்றிருந்தன. மற்றவை ஏற்கனவே உள்ள பழைய அமைப்புகளில் புதிய தொழில்நுட்பம் அல்லது அம்சங்களைச் சேர்த்து மறுசீரமைக்கப்பட்டன. ஒரு சந்தர்ப்பத்தில், அதில் 400 கிராம் வரை கதிரியக்க சீசியம்-137 மற்றும் இசுட்ரோன்சியம்-90 ஆகியவை இருந்தன. 

## நோக்கம்
மேக விதைப்பு மற்றும் வானிலை மாற்ற ஆராய்ச்சிகளில் பயன்படுத்துவதற்காக உருவாக்கப்பட்டது. இதன் மூலம் மழை உருவாக்க முயற்சியும் இந்த ஏவுகலனிம் நோக்கங்களாகும். 

## பயன்பாடு
மேகங்களில் சில குறிப்பிட்ட இரசாயனப் பொருட்களை (பொதுவாக வெள்ளி அயோடைடு) மேகங்களில் தூவி மழை உருவாக்கப் பயன்படுத்தலாம். வேளாண் சேதத்தைத் தடுக்க ஆலங்கட்டி மழையை தடுக்கும் முயற்சிகளுக்கு பயன்பட்டது. வானிலை ஆய்வுகள் மற்றும் வளிமண்டல பரிசோதனைகள் மேற்கொள்ளவும் பயன்பட்டது. 

## மேற்கோள்கள்

பகுப்பு:ஏவூர்திகள்
பகுப்பு:சோவியத் ஒன்றிய ஏவுகணைகள்
வீரட்டிக்குப்பம்

**வீரட்டிக்குப்பம்** *(Veerattikuppam)* என்பது இந்தியாவின் தென் மாநிலமான தமிழ்நாட்டின் கடலூர் மாவட்டத்தில் விருதாச்சாலம் வட்டத்தில் அமைந்துள்ள ஒரு சிறு கிராமமாகும். விருதாச்சாலத்திலிருந்து 12 கிலோமீட்டர் (7.5 மைல்) தொலைவிலும் நெய்வேலியிலிருந்து 5 கிலோமீட்டர் (3.1 மைல்) தொலைைவிலும் அமைந்துள்ளது. இக்கிராமத்தின் முக்கியமான விவசாயப்பயிர் முந்திரி மற்றும் பலா ஆகும். இதனால் வீரட்டிகுப்பம் கிராமம் முந்திரி மரங்களால் சூழப்பட்டுள்ளது.

வீரட்டிகுப்பத்தின் எழுத்தறிவு விகிதம் ஒவ்வோர் ஆண்டும் அதிகரித்துக்கொண்டே வருகிறது. இக்கிராமத்தின் மட்டைப்பந்தாட்ட அணி சுற்றியுள்ள பகுதியில் உள்ள சிறந்த அணிகளில் ஒன்றாகும்.

வீரட்டிகுப்பம் கிராமத்தில் இரண்டு கோவில்கள் உள்ளன. அவை:1. அருள்மிகு விசுவநாதர் சிவன் கோவில் 2. அருள்மிகு முத்துமாரியம்மன் கோவில்.

## புவியியல்
வீரட்டிகுப்பம் 11.59°வடக்கு 79.40°கிழக்கு என்ற புவியியல் அடையாள கூறுகளில் அமைந்துள்ளது. சராசரியாக கடல் மட்டத்திலிருந்து 45 மீ (148 அடி) உயரத்தில் உள்ளது. இந்தக் கிராமம் அருகிலுள்ள நகரங்களுடன் சாலை வழியாக நன்கு இணைக்கப்பட்டுள்ளது. விருத்தாசலத்திற்கு பேருந்துகள் அடிக்கடி கிடைக்கின்றன. அருகிலுள்ள தொடருந்து நிலையம் விருத்தாசலம் சந்திப்பு ஆகும்.

## காலநிலை
வீரட்டிகுப்பத்தில் செப்டம்பர்-நவம்பர் மாதங்களில் காலநிலை குளிர்ச்சியாகவும், மிகவும் வெப்பமாகவும், மழையாகவும் இருக்கும். கோடையில் வெப்பநிலை அதிகபட்சமாக 39 பாகை செல்சியசாகவும் குறைந்தபட்சம் 22 பாகை செல்சியசாகவும் இருக்கிறது. குளிர்கால வெப்பநிலை 30 முதல் 17 பாகை செல்சியசு வெப்பநிலை வரை இருக்கும்.

## மேற்கோள்கள்

பகுப்பு:கடலூர் மாவட்டத்திலுள்ள ஊர்களும் நகரங்களும்
மனிதரல்லாதவை

**மனிதரல்லாதவை** (*Non-human* அல்லது *nonhuman*) என்பது மனிதருக்குரிய சில பண்புகளைக் கொண்ட, எனினும் மனிதராகக் கருதப்படுவதற்குப் போதுமான பண்புகளைக் கொண்டிராத, பொருட்களைக் குறிக்கும் சொல்லாகும். பல்வேறு சூழல்களில் பயன்படுத்தப்படும் இச்சொல், ரோபோக்கள், இயந்திரங்கள், வாகனங்கள் போன்ற மனித நுண்ணறிவுடன் உருவாக்கப்பட்ட உயிரற்ற பொருட்களைக் குறிக்க வல்லது. உயிரியல் துறையில் **மனிதரல்லா விலங்குகள்** (*non-human animals*) என்ற சொல் மனிதன் நீங்கலாக அனைத்து வலியுணர் விலங்குகளையும் குறிக்கப் பயன்படுகிறது. இச்சொல் உயிரியலில் மட்டுமின்றி சமூகவியல், மெய்யியல், மானுடவியல், விலங்குரிமை, நனிசைவவியல் உள்ளிட்ட பல்வேறு துறைகளிலும் பயன்படுத்தப்படுகிறது.

## See also
* விலங்கு
* நாடு அல்லது பிராந்திய வாரியாக விலங்குரிமை
* செயற்கை நுண்ணறிவு
* நபர்த்தன்மை

## மேற்கோள் தரவுகள்

## வெளியிணைப்புகள்

*Johnson, Jim. "Mixing Humans and Nonhumans Together: The Sociology of a Door-Closer"
*Latour, Bruno. "Will Non-humans be Saved? An Argument in Ecotheology".
*Smithsonian, Magazine. An Evolutionary Timeline of Homo Sapiens

பகுப்பு:நபர்த்தன்மை
பகுப்பு:செயற்கை நுண்ணறிவு
பகுப்பு:விலங்குரிமை
பகுப்பு:விலங்கியல்
பரிணாம உயிரியல்

**பரிணாம உயிரியல்** (*Evolutionary biology*) என்பது உயிரினங்களின் பரிணாம வளர்ச்சி, பூமியில் உயிரினங்களின் பன்முகத்தன்மை மற்றும் இயற்கை தேர்வு போன்ற செயல்முறைகளை ஆய்வு செய்யும் உயிரியலின் ஒரு துணைப்பிரிவு ஆகும். இது இனங்களின் தோற்றம் மற்றும் புதிய உயிரினங்களின் உருவாக்கம் பற்றி ஆராய்கிறது. பரிணாம வளர்ச்சியின் செயல்முறைகள் மரபியல், சூழலியல், முறைமை மற்றும் தொல்லுயிரியல் போன்ற துறைகளிலிருந்து பெறப்பட்ட தகவல்களை ஒருங்கிணைக்கின்றன. 

## மேற்கோள்கள்

பகுப்பு:உயிரியல்
பகுப்பு:உயிரியல் பிரிவுகள்
வேதிஉயிரியல்

**வேதிஉயிரியல்** (*Chemical biology*) என்பது வேதியியல் மற்றும் உயிரியல் துறைகளுக்கு இடையேயான ஒரு அறிவியல் துறையாகும். இந்தத் துறை வேதியியல் நுட்பங்கள், பகுப்பாய்வு மற்றும் செயற்கை வேதியியல் மூலம் உற்பத்தி செய்யப்படும் சிறிய மூலக்கூறுகளைப் பயன்படுத்தி உயிரியல் அமைப்புகளின் ஆய்வு மற்றும் கையாளுதலை உள்ளடக்கியது.

உயிரி மூலக்கூறுகளின் வேதியியல் மற்றும் உயிரணுக்களுக்குள் மற்றும் இடையில் உள்ள உயிர்வேதியியல் பாதைகளின் ஒழுங்குமுறை ஆகியவற்றைப் படிக்கும் உயிர்வேதியியலுடன் பெரும்பாலும் குழப்பமடைந்தாலும், உயிரியல் கேள்விகளுக்கு தீர்வு காண வேதியியல் கருவிகளைப் பயன்படுத்துவதில் கவனம் செலுத்துவதன் மூலம் வேதிஉயிரியல் தனித்துவமாக உள்ளது.

ஒப்பீட்டளவில் புதிய அறிவியல் துறையாகக் கருதப்பட்டாலும்,"வேதிஉயிரியல்" என்ற சொல் 20 ஆம் நூற்றாண்டின் முற்பகுதியில் இருந்து பயன்பாட்டில் உள்ளது.மேலும் 19 ஆம் நூற்றாண்டின் முற்பகுதியில் இருந்து அறிவியல் கண்டுபிடிப்பில் வேர்களைக் கொண்டுள்ளது. 'வேதிஉயிரியல்' என்ற சொல் 1907 ஆம் ஆண்டு அலோன்சோ இ. டெய்லரால் "நொதித்தல்" என்ற தலைப்பில் வெளியிடப்பட்ட ஒரு புத்தகத்தில் ஆரம்பகால தோற்றத்தைக் காணலாம்.பின்னர் ஜான் பி. லீத்ஸின் 1930 ஆம் ஆண்டு "வேதியியல் உயிரியலின் பிறப்பு பற்றிய ஹார்வியன் சொற்பொழிவு" என்ற கட்டுரையில் பயன்படுத்தப்பட்டது.இருப்பினும், இந்த சொல் எப்போது முதலில் பயன்படுத்தப்பட்டது என்பது தெளிவாகத் தெரியவில்லை.

ஃபிரெட்ரிக் வோஹ்லரின் 1828 ஆம் ஆண்டு யூரியாவின் தொகுப்பு, உயிரியலை முன்னேற்ற செயற்கை வேதியியலின் பயன்பாட்டிற்கான ஒரு ஆரம்ப எடுத்துக்காட்டு. உயிரியல் சேர்மங்களை கனிம தொடக்கப் பொருட்களுடன் ஒருங்கிணைக்க முடியும் என்றும், உயிர்ச்சத்து பற்றிய முந்தைய கருத்தை பலவீனப்படுத்தலாம் என்றும், அல்லது கரிம சேர்மங்களை உற்பத்தி செய்ய 'உயிருள்ள' மூலாதாரம் தேவை என்றும் இது காட்டுகிறது.வோலரின் பணி பெரும்பாலும் கரிம வேதியியல் மற்றும் இயற்கை தயாரிப்பு தொகுப்பு ஆகியவற்றின் வளர்ச்சியில் கருவியாகக் கருதப்படுகிறது, இவை இரண்டும் நவீன வேதியியல் உயிரியலில் பெரும் பங்கு வகிக்கின்றன.

19 ஆம் நூற்றாண்டின் பிற்பகுதியில் மனித லுகோசைட்டுகளின் செல்லுலார் உள்ளடக்கங்களை ஆராய்ந்த ஃபிரெட்ரிக் மிஷரின் பணி, 'நியூக்ளின்' கண்டுபிடிப்புக்கு வழிவகுத்தது, இது பின்னர் டிஎன்ஏ என மறுபெயரிடப்பட்டது.புரோட்டீஸ் செரிமானம் மூலம் லுகோசைட்டுகளின் கருவில் இருந்து நியூக்ளினை தனிமைப்படுத்திய பிறகு, மிஷர் நியூக்ளினின் கலவையை தீர்மானிக்க தனிம பகுப்பாய்வு மற்றும் கரைதிறன் சோதனைகள் போன்ற வேதியியல் நுட்பங்களைப் பயன்படுத்தினார்.இந்த வேலை டிஎன்ஏவின் இரட்டை-ஹெலிக்ஸ் கட்டமைப்பை வாட்சன் மற்றும் கிரிக் கண்டுபிடித்ததற்கான அடித்தளத்தை அமைக்கும்.

வேதியியல் உயிரியலில் அதிகரித்து வரும் ஆர்வம் இந்தத் துறைக்கு அர்ப்பணிக்கப்பட்ட பல பத்திரிகைகளுக்கு வழிவகுத்தது. 2005 இல் உருவாக்கப்பட்ட நேச்சர் கெமிக்கல் பயாலஜி,மற்றும் 2006 இல் உருவாக்கப்பட்ட ஏசிஎஸ் கெமிக்கல் பயாலஜி, ஆகியவை இந்தத் துறையில் மிகவும் பிரபலமான இரண்டு பத்திரிகைகளாகும். அவற்றின் தாக்க காரணிகள் முறையே 14.8 மற்றும் 4.0  ஆகும்.

## மேற்கோள்கள்

பகுப்பு:உயிரியல் பிரிவுகள்
பகுப்பு:வேதியியல்
உயிர்ப்புள்ளியல்

## [[உயிர்ப்புள்ளியல்]]
உயிரியல் புள்ளியியல் (சில நேரங்களில் உயிரியல் அளவியல் என்று குறிப்பிடப்படுகிறது) என்பது புள்ளிவிவரங்களின் ஒரு கிளையாகும், இது உயிரியல் அறிவியலில் உள்ள பல்வேறு தலைப்புகளுக்கு புள்ளிவிவர முறைகளைப் பயன்படுத்துகிறது, மருத்துவ மருத்துவம் மற்றும் பொது சுகாதார பயன்பாடுகளில் கவனம் செலுத்துகிறது 

இந்தத் துறையானது பரிசோதனைகளின் வடிவமைப்பு, சோதனை மற்றும் கண்காணிப்பு தரவுகளின் சேகரிப்பு மற்றும் பகுப்பாய்வு மற்றும் முடிவுகளின் விளக்கம் ஆகியவற்றை உள்ளடக்கியது.

### வரலாறு

#### உயிரியல் புள்ளிவிவரங்கள் மற்றும் மரபியல்

* ஆராய்ச்சி திட்டமிடல்
* ஆராய்ச்சி கேள்வி
* கருதுகோள் வரையறை
* மாதிரி எடுத்தல்
* பரிசோதனை வடிவமைப்பு
* தரவு சேகரிப்பு

### பயன்பாடுகள்

* பொது சுகாதாரம்
* அளவு மரபியல்
* வெளிப்பாடு தரவு
* பிற ஆய்வுகள்

## மேற்கோள்கள்

பகுப்பு:உயிர் அறவியல்
பகுப்பு:உயிர்த்தொழில்நுட்பவியல்
பகுப்பு:உயிரியல்
கருவளர்ச்சியியல்

## கருவளர்ச்சியியல்
கருவளர்ச்சியியல் என்பது கருவின் வளர்ச்சி நிலைகளை பற்றி ஆராயும் அறிவியல் ஆகும். மேலும் கர்ப்ப காலத்தில் முக்கிய மைல்கற்கள் ஆன நிலைகளை விளக்குவது ஆகும்.

### நிலைகள்

#### வாரங்கள் 1-4:
கருவுற்ற முட்டை கருப்பையில் பொருத்தப்பட்டு, கரு அதன் மூளை, முதுகுத் தண்டு மற்றும் இதயத்தை வளர்க்கத் தொடங்குகிறது.

#### வாரங்கள் 5-8:
இதயம், சிறுநீரகங்கள் மற்றும் கல்லீரல் போன்ற உறுப்புகள் உருவாகத் தொடங்குகின்றன, மேலும் சிறிய கைகள் மற்றும் கால்களைப் போன்ற மூட்டு மொட்டுகள் தோன்றும்.

#### வாரங்கள் 9-12:
கரு ஒரு கருவாக மாறுகிறது, மேலும் முக அம்சங்கள் மேலும் வரையறுக்கப்படுகின்றன. கரு சிறிய அசைவுகளைச் செய்ய முடியும்.

## மேற்கோள்கள்

பகுப்பு:கருவுறுதல்
பகுப்பு:விலங்கியல்
பகுப்பு:உயிரியல்
கொள்ளைநோயியல்

## கொள்ளைநோயியல்
உயிர்களுக்கு அதிக தீங்கு விளைவிக்க கூடிய நோய்களை பற்றி படிக்கும் அறிவியல் பிரிவுக்கு கொள்ளைநோயியல் ஆகும். மேலும் கொள்ளைநோயியல் என்பது நோய்கள், அவற்றின் பரவல் மற்றும் அவற்றைக் கட்டுப்படுத்துவது பற்றி படிக்கும் மருத்துவத் துறையாகும்.இது தொற்றுநோய்களின் காரணங்கள், பரவல், நிகழ்வு மற்றும் அவை எவ்வாறு உருவாகி பரவுகின்றன என்பதை ஆய்வு செய்கிறது. 

## மேற்கோள்கள்

பகுப்பு:உயிரிமருத்துவம்
பகுப்பு:நோய் வகைகள்
பகுப்பு:நோய்ப்பரவலியல்
நாரிழையம்

## நாரிழையம்
நாரிழையம் (Fiber) என்பது பல்வேறு வகையான மெல்லிய, நீளமான நூல்களின் பொதுவான சொல்லாகும். இது இயற்கையாக (காய்கறிகள், பழங்கள்) அல்லது செயற்கையாக (கண்ணாடி, பிளாஸ்டிக்) உற்பத்தி செய்யப்படலாம். உணவுப் பொருட்களில் இது செரிமானத்திற்கு உதவுவதோடு, செயற்கையான ஃபைபர்கள் (Fiber) இணைய இணைப்பு போன்ற தொழில்நுட்பங்களில் பயன்படுத்தப்படுகின்றன. 

### வகைகள்

#### '''இயற்கை நாரிழையம் (Natural Fiber)'''

* காய்கறிகள், பழங்கள் மற்றும் தானியங்களில் காணப்படும் நார்ச்சத்து.
* செரிமான ஆரோக்கியத்திற்கு உதவுகிறது

#### '''செயற்கை நாரிழையம் (Synthetic Fiber)'''

* கண்ணாடி (Fiberglass) மற்றும் பிளாஸ்டிக் போன்ற பொருட்களிலிருந்து தயாரிக்கப்படுகிறது.
* தொழில்நுட்பத்தில், ஃபைபர் ஆப்டிக் கேபிளிங் (Fiber Optic Cabling) போன்ற இணைய இணைப்புகளுக்குப் பயன்படுகிறது. 
*

## மேற்கோள்கள்

பகுப்பு:இயற்பியல்
பகுப்பு:தொலைத்தொடர்பியல்
போலிக்கால்கள் (சூடபோடியம்)

## போலிக்கால்கள் (சூடபோடியம்)
போலிக்கால்கள் (சூடபோடியம்) என்பவை அமீபா போன்ற உயிரினங்கள் நகர்வதற்கும், உணவைப் பெறுவதற்கும் தற்காலிகமாக உருவாக்கும் தசை நீட்சிகள் ஆகும். இவை உடலின் எந்தப் பகுதியிலிருந்தும் விரல் போன்ற வடிவத்தில் நீண்டு, புரோட்டோபிளாசம் இதன் உள்ளே பாய்வதால் இயங்குகின்றன. 

### தோற்றம் மற்றும் செயல்பாடு:
போலிக்கால்கள் உடலின் வெளிப்புறத்தில் எக்டோபிளாசம் நீண்டு வருவதால் உருவாகின்றன. இந்த நீட்சி வழியாக உடற்பிளாசம் பாயும்போது, அமீபா அந்த திசையை நோக்கி நகர்கிறது.

### பயன்பாடு:
இவை முக்கியமாக இரண்டு பணிகளுக்குப் பயன்படுத்தப்படுகின்றன:

#### நகர்தல்:
அமீபா ஓர் இடத்திலிருந்து மற்றொரு இடத்திற்கு நகர உதவுகின்றன.

#### உணவு உட்கொள்ளல்:
உணவைப் பிடித்து அவற்றை உட்கொள்வதற்கு உதவுகின்றன.

### உட்கரு:
போலிக்கால்கள் உருவாவதற்கு அமீபாவின் நடுவில் உள்ள உட்கரு முக்கியமானது. இது இல்லாமல் அமீபாவால் இயங்கவோ அல்லது உயிர்வாழவோ முடியாது. 

## மேற்கோள்கள்

பகுப்பு:விலங்கியல்
பகுப்பு:மருத்துவக் கல்வி
பகுப்பு:உயிரணுவியல்
பகுப்பு:உயிரியல்
சிறுநீர்க்குழாய்கள்

## <mark>சிறுநீர்க்குழாய்கள்</mark>
சிறுநீர்க்குழாய்கள் என்பது சிறுநீரகத்திலிருந்து சிறுநீர்ப்பைக்கு சிறுநீரைக் கொண்டு செல்லும் இரண்டு மெல்லிய குழாய்கள் ஆகும். ஒவ்வொரு சிறுநீரகத்திலும் ஒன்று வீதம் மொத்தம் இரண்டு சிறுநீர்க்குழாய்கள் உள்ளன. இவை சிறுநீரை சிறுநீர்ப்பைக்கு கொண்டு சென்று, சிறுநீர்ப்பையில் அடைப்பு ஏற்படாமல் தடுக்கின்றன.

### செயல்பாடும் கட்டமைப்பும்

* **செயல்பாடு:** சிறுநீரகங்களில் உருவாகும் சிறுநீரை சிறுநீர்ப்பைக்கு கொண்டு செல்வது இதன் முக்கிய பணி.
* **அமைப்பு:** ஒவ்வொரு சிறுநீர்க்குழாயின் மேல் பகுதி அடிவயிற்றிலும், கீழ் பாதி இடுப்புப் பகுதியிலும் அமைந்துள்ளது.
* **நீளம்:** சராசரியாக, ஒரு வயது வந்தவருக்கு சிறுநீர்க்குழாயின் நீளம்  முதல்  அங்குலம் வரை இருக்கும்

### பொதுவான பிரச்சனைக

** **சிறுநீர்க்குழாய் அடைப்பு:** சிறுநீரகக் கற்கள் அல்லது வேறு காரணங்களால் இந்த குழாய்களில் அடைப்பு ஏற்பட்டால், சிறுநீரின் ஓட்டம் தடைபட்டு, சிறுநீரகத்தை சேதப்படுத்தலாம்.
** **சிறுநீர்க்குழாய் கற்கள்:** சிறுநீரகத்தில் உருவாகும் கற்கள் கீழ் நோக்கி நகர்ந்து சிறுநீர்க்குழாயில் அடைப்பை ஏற்படுத்தி கடுமையான வலியை உண்டாக்கும்.
** **சிறுநீர்க் குழாய் இரத்த ஒழுக்கு:** சிறுநீர்க்குழாயிலிருந்து இரத்தம் கசிதல் மற்றும் சிறுநீர் கழிக்கும்போது சிரமம் ஏற்படுவது இதன் அறிகுறிகளாகும். 

## மேற்கோள்கள்

பகுப்பு:மருத்துவக் கல்வி
பகுப்பு:உயிரணுவியல்
பகுப்பு:விலங்கியல்
பகுப்பு:உயிரியல்